5ο Διεθνές Θερινό Σχολείο ‘ΠΟΛΙΤΙΣΜΟΙ, ΜΕΤΑΝΑΣΤΕΥΣΕΙΣ, ΣΥΝΟΡΑ’
Σας ανακοινώνουμε τη διεξαγωγή του 5ου Διεθνούς Θερινού Σχολείου με τίτλο ‘ΠΟΛΙΤΙΣΜΟΙ, ΜΕΤΑΝΑΣΤΕΥΣΕΙΣ, ΣΥΝΟΡΑ’ (‘CULTURES, MIGRATIONS, BORDERS’) στις Κοινωνικές Επιστήμες που διοργανώνει το Τμήμα Κοινωνικής Ανθρωπολογίας και Ιστορίας του Πανεπιστημίου Αιγαίου σε συνεργασία με το Institute of Migration and Ethnic Studies του Πανεπιστημίου του Άμστερνταμ, στο ΠΛΩΜΑΡΙ της ΛΕΣΒΟΥ, από τις 4 έως τις 15 ΙΟΥΛΙΟΥ 2016. 
Στόχος του Θερινού Σχολείου είναι να φέρει σε επαφή φοιτητές και ερευνητές στις ανθρωπιστικές και κοινωνικές επιστήμες με ιδιαίτερο ενδιαφέρον στο αντικείμενο των συνόρων και της μετανάστευσης. Το πρόγραμμα είναι σχεδιασμένο ώστε να προσφέρει στους εκπαιδευόμενους αφενός μια διεπιστημονική θεωρητική κατάρτιση από εξειδικευμένους διδάσκοντες έξι ελληνικών και ξένων πανεπιστημίων και αφετέρου μια σειρά εκπαιδευτικών επιτόπιων δράσεων. Επίσης, παρέχεται η δυνατότητα σε όσους εκπαιδευόμενους το επιθυμούν να συζητήσουν την έρευνά τους και να αναπτύξουν ένα δίκτυο σχέσεων και ενημέρωσης. 

Το νησί της ΛΕΣΒΟΥ, ως σημαντική πύλη εισόδου μεταναστών και προσφύγων στην Ελλάδα και την Ευρώπη, συνιστά έναν ιδανικό τόπο για τη διεξαγωγή του Θερινού Σχολείου. Οι τρέχουσες ιστορικές συνθήκες χαρακτηρίζονται από ραγδαίους και βίαιους μετασχηματισμούς σε εθνικό και υπερεθνικό επίπεδο. Το πρόγραμμα του Θερινού Σχολείου εντάσσει στις εργασίες του πολιτικές, ηθικές και θεωρητικές συζητήσεις που επιβάλει αυτό το διαρκώς μεταβαλλόμενο πεδίο. 

Τα μαθήματα και οι δράσεις του Θερινού Σχολείου διεξάγονται στα αγγλικά. 

Πληροφορίες σχετικά με το πρόγραμμα, τους διδάσκοντες, τα δίδακτρα, τη διαμονή, κ.ο.κ. παρέχονται στην ηλεκτρονική διεύθυνση: 
https://migbord2016.pns.aegean.gr/
Αιτήσεις γίνονται δεκτές μέχρι τις 20 ΜΑΪΟΥ 2016 στον παρακάτω σύνδεσμο: 
https://migbord2016.pns.aegean.gr/appform
Υποτροφίες θα είναι διαθέσιμες για τους συμμετέχοντες του Θερινού Σχολείου.

Ερωτήσεις μπορείτε να απευθύνετε στην ηλεκτρονική διεύθυνση:
migbord2016@aegean.gr 
Παρακαλούμε προωθήστε την πληροφορία σε όσους φοιτητές, διδάσκοντες και ερευνητές κρίνετε σκόπιμο.

Ευχαριστούμε για την υποστήριξή σας.

Η οργανωτική ομάδα του Θερινού Σχολείου
